കരുവന്നൂര് തട്ടിപ്പ്: വിശദീകരിക്കാന് സി.പി.എം വിയര്ക്കും തൃശൂര്: കരുവന്നൂര് ബാങ്ക് തട്ടിപ്പ് കേസ് പാര്ട്ടി അംഗങ്ങളെയും പൊതുസമൂഹത്തെയും ബോധ്യപ്പെടുത്താന് സി.പി.എം വിയര്ക്കും. പാര്ട്ടിക്ക് നേരത്തേ അറിയാമായിരുന്നുവെന്ന് കഴിഞ്ഞ ദിവസം സി.പി.എമ്മില്നിന്നു പുറത്താക്കിയ സുജേഷിെന്റ തുറന്നുപറച്ചില് സി.പി.എമ്മിനെ കൂടുതല് കുരുക്കിലാക്കുകയാണ്. ഇതോടൊപ്പം മുന് ജീവനക്കാരനും പരാതിക്കാരനുമായ എം.വി. സുരേഷ് സഹകരണ മന്ത്രിയായിരുന്ന കടകംപള്ളി സുരേന്ദ്രന് നല്കിയ പരാതിയില് നടപടിയുണ്ടാവുമെന്ന മറുപടിയും സമൂഹ മാധ്യമങ്ങളില് പ്രചരിക്കുകയാണ്. പാര്ട്ടി കുടുംബങ്ങളിലുള്പ്പെടെ ഇത് എത്തിക്കാന് കരുവന്നൂരില് രൂപംകൊണ്ട വിമത വാട്സ്ആപ് കൂട്ടായ്മയുടെയും പ്രതിപക്ഷ പാര്ട്ടികളുടെയും ശ്രമം സി.പി.എമ്മിന് തലവേദനയാണ്.2020ല് ഒരു ചാനലില് സഹകരണ ബാങ്കുകളുമായി ബന്ധപ്പെട്ട വിഷയത്തില് നടത്തിയ തത്സമയ ഫോണ് പരിപാടിയിലാണ് സുരേഷ് കടകംപള്ളിയോട് പരാതിപ്പെട്ടത്. ജോ. രജിസ്ട്രാറുടെ റിപ്പോര്ട്ട് പ്രകാരം 200 കോടിയുടെ തട്ടിപ്പ് ജീവനക്കാരുടെ നേതൃത്വത്തില് നടന്നുവെന്നും ഇത് പറഞ്ഞതിന് തന്നെ ജോലിയില്നിന്ന് പിരിച്ചുവിട്ടുവെന്നും അടിയന്തരമായി ഇടപെട്ട് ബാങ്കിനെ സംരക്ഷിക്കണമെന്നുമായിരുന്നു സുരേഷിെന്റ പരാതി. വിഷയം ശ്രദ്ധയില്പ്പെട്ടിട്ടില്ലെന്നും പ്രത്യേകമായി ഇടപെട്ട് അടിയന്തര നടപടിയുണ്ടാകുമെന്നും മന്ത്രി സുരേഷിന് ഉറപ്പുനല്കുന്നുണ്ട്. പാര്ട്ടി തലത്തിലും വര്ഷങ്ങള്ക്ക് മുമ്ബുതന്നെ ബാങ്കുമായി ബന്ധപ്പെട്ട ആക്ഷേപങ്ങള് നിലനില്ക്കുന്നുണ്ടെന്നിരിക്കെ ഇപ്പോഴാണ് അറിഞ്ഞതെന്ന പാര്ട്ടി ന്യായീകരണം പ്രവര്ത്തകര് പോലും വിശ്വസിക്കുന്നില്ല.ബാങ്ക് തട്ടിപ്പിനെതിരെ പരാതിപ്പെട്ടതിന് വധഭീഷണിയുണ്ടായി സുജേഷ് തൃശൂര്: ബാങ്ക് തട്ടിപ്പിനെക്കുറിച്ച് പരാതിപ്പെട്ടതിന് തനിക്കെതിരെ വധഭീഷണി ഉണ്ടായെന്നും പ്രതികള്ക്ക് പാര്ട്ടിയില് ഉന്നത ബന്ധമുണ്ടെന്നും സി.പി.എമ്മില്നിന്നു പുറത്താക്കപ്പെട്ട മുന് ബ്രാഞ്ച് സെക്രട്ടറി സുജേഷ്. നേതാക്കളോട് പരാതിപ്പെട്ടിട്ടും നടപടിയെടുക്കാത്ത സാഹചര്യത്തിലാണ് ഒറ്റയാള് സമരം നടത്തിയത്. 2017ല് കോണ്ഗ്രസ് ഭരിക്കുന്ന സഹകരണ ബാങ്കിനെതിരെ സി.പി.എം സമരം നടത്തിയപ്പോള് താന് പരാതിപ്പെട്ടിരുന്നു. അന്ന് നടപടിയെടുത്തെങ്കില് വിഷയം ഇത്ര ഗുരുതരമാകില്ലായിരുന്നു. പാര്ട്ടിക്കുള്ളിലെ എതിര്പ്പ് അവഗണിച്ചാണ് തട്ടിപ്പിനെതിരെ പോരാടിയത്. പല സമയങ്ങളില് തട്ടിപ്പിനെക്കുറിച്ച് ബ്രാഞ്ച്, ഏരിയ കമ്മിറ്റികളിലും ജില്ല കമ്മിറ്റി അംഗങ്ങളോടും പറഞ്ഞിരുന്നു. സമൂഹ മാധ്യമങ്ങളില് പ്രചരിപ്പിച്ചിട്ടില്ല. ജനങ്ങളുടെ ആശങ്കയാണ് നേതാക്കളെ ധരിപ്പിച്ചത്. പക്ഷേ, നടപടി ഉണ്ടായില്ല. പാര്ട്ടി അംഗങ്ങളായ ക്ഷീരകര്ഷകരും നെല്കര്ഷകരുമായ നിരവധിപേര്ക്ക് ബാങ്കില്നിന്ന് പണം പിന്വലിക്കാനായില്ല. അങ്ങനെയാണ് സമരത്തിനിറങ്ങിയത്. പ്രധാന പ്രതി ബിജുകരീമിന് ഉന്നതതല ബന്ധങ്ങളുണ്ട്. അതുകൊണ്ടാണ് ആദ്യം അവരെയെല്ലാം സംരക്ഷിച്ചത്. തനിക്കെതിരെ വധഭീഷണിയുണ്ടായപ്പോള് എസ്.പിക്ക് പരാതി കൊടുത്തു. ആ പരാതിയും അന്വേഷിച്ചില്ല. എന്നും ഇടതു സഹായാത്രികനായി കഴിയാനാണ് താല്പര്യം. വിശദീകരണം ചോദിക്കാതെയാണ് തന്നെ പുറത്താക്കിയതെന്നും തനിക്കെതിരെ മറ്റൊരു ആരോപണവും ഉയര്ന്നിട്ടില്ലെന്നും സുജേഷ് പറഞ്ഞു.